
Paveldosaugos bibliotekos 2015 metų veiklos ataskaita
Paveldosaugos bibliotekos dokumentų fondų pagrindinis uždavinys – užtikrinti Kultūros paveldo centro (toliau – KPC) darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.

I. Dokumentų fonduose atlikti darbai:


1. Tvarkytas 1959-1977 metais nupaveiksluotų dailės objektų nuotraukų ir negatyvų komplektas: patikrinti, patikslinti ir pataisyti 1248 dailės objektų nuotraukų ir negatyvų adresai bei pavadinimai; įforminti 497 F. 41, ap. 1 ir 815 F.41, ap. 3 negatyvai ir nuotraukos; atskirti ir įforminti besidubliuojančius numerius turėję negatyvai ir nuotraukos; parašytos, susistemintos ir sudėtos pagal vietovardžius abėcėline tvarka 497 katalogo kortelės; peršifruota 550 F. 41, ap. 1, negatyvų, nuotraukų ir katalogo kortelių; nuskenuoti 606 šio komplekso negatyvai.

2. Sutikrinta pagal perdavimo aktą ir Dokumentų fondų katalogą 520 iš Kultūros paveldo departamento prie Kultūros ministerijos (toliau – Departamentas) Apskaitos, paveldotvarkos planavimo skyriaus gautų archeologinių tyrimų ir žvalgymų ataskaitų. 

3. Įskaityta 520 archeologinių tyrimų ir žvalgymų ataskaitų: sunumeruoti lapai, bylos įformintos, parengtas ir atspausdintas 520 pavadinimų fondo Nr. 39 „Archeologinių tyrimų ataskaitų rinkinys“ apyrašo Nr. 1 „Archeologinių tyrimų ataskaitos“ tęsinys. Parašyta, susisteminta ir sudėta pagal vietovardžius abėcėline tvarka 520 katalogo kortelių.

4. Departamento teritorinių skyrių darbuotojų prašymu surasta, nuskenuota ir išsiųsta 110 dokumentų ir nuotraukų.

5. Skaitytojams išduoti 1928 saugojimo vienetai, padarytos 233 dokumentų kopijos, nuskenuota 114 dokumentų (iš jų 58 – mokami), užregistruotos 92 skaitytojų anketos. 

Dokumentų fondas Nr.45 „Kultūros paminklų ir  vertybių pasai, bylos, dosje“ Ašmenos g.:

1. Dokumentų fonde 2015 m. skaitė 78 skaitytojai: 27 vidaus ir 51 išorės klientai, naujai užregistruota 30.
2. Skaitytojams išduoti 627 saugojimo vnt.
 
3. Skaitytojų grąžinti 478 saugojimo vnt.
 
4. Pagal archyvų reikalavimus sutvarkytos ir sutikrintos su „LTSR Kultūros paminklų sąrašu“ Alytaus rajono respublikinės ir vietinės reikšmės istorijos paminklų bylos Nr. 142 – 1215, Akmenės rajono respublikinės ir vietinės reikšmės istorijos paminklų bylos (Nr. IR 138 – Nr. IV 972) ir (Nr. 1024 – 1348). Sudaryti apyrašai.
5. Sutvarkytos Petro Aleksandravičiaus, Giedrės Filipavičienės ir jos kolegų paveldosaugos srityje atliktų darbų bylos – 143 vnt. Sutvarkyta architekto Juozo Lapinsko dovanota medžiaga paminklosaugos klausimais – 151 vnt. Sudaryti apyrašai. 
6. Sutikrinta Valstybinės kultūros paveldo komisijos KPC perduota archyvinė medžiaga, planai-žemėlapiai bei leidiniai – 6519 vnt. Atrinkta saugojimui Paveldosaugos bibliotekos dokumentų fonde 4445 vnt. planų-žemėlapių ir bylų.

II. Spaudinių fonduose atlikti darbai:

1. Spaudinių fondo apskaita ir spaudinių komplektavimas. 2015 m. pradžioje spaudinių fondas apskaitė, tvarkė ir naudojo 17351 vnt. spaudinių (10516 pavadinimų).  


2015 m. įsigyta 248 vnt. (130 naujų pav.) leidinių, kurių vertė 2032, 24 Eur.: iš knygynų ir leidyklų įsigyti 77 vnt. (51 naujų pav.) leidinių, kurių vertė 974,64 Eur., nemokamai gauta iš Departamento, Nacionalinio muziejaus Lietuvos Didžiosios Kunigaikštystės Valdovų rūmų, architektės G. Filipavičienės ir skulptoriaus P. Aleksandravičiaus bei kitų fizinių asmenų 113 vnt. (79 nauji pav.) už 1057,61 Eur, prenumeratos būdu gauta 58 vnt. periodinių leidinių už 236,88 Eur. Užprenumeruota periodinė spauda 2016 metams už 261,45 Eur. 
Nuolat pildyta visuminė ir individuali spaudinių fondo gautų dokumentų bendrosios  apskaitos knyga ir inventoriaus knyga. Teikiami spaudinių priėmimo dokumentai buhalterijai ir teikiamos Bendrojo skyriaus vedėjui paraiškos naujų spaudinių bei priemonių reikalingų darbui  viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka. 



2. Leidinių tvarkymas. 190 vnt. naujų leidinių sutikrinta su gaunamu lydraščiu, perdavimo–priėmimo aktu. 190 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 190 vnt. leidinių, išrašyta 400 knygos formuliarų. Atspausdinta ir perklijuota 150 lipdžių su šifrais knygoms nuo kurių šifrai nusitrynę.


Tvarkomos knygos gautos dovanų iš Departamento bei fizinių asmenų: 348 vnt. spaudinių sutikrinti su abėcėliniu katalogu, 104 vnt. atrinkti į bibliotekos fondą, dubletiniai egzemplioriai į rezervinį fondą. Rengiami nemokamai gautų knygų sąrašai įkainavimui ir įtraukimui į bibliotekos apskaitą. 


3. Darbas su skaitytojais. 2015 m. skaitė 88 skaitytojai: 52 vidaus ir 36 išorės klientai, 12 apsilankė ir užsiregistravo pirmą kartą. Skaitytojai apsilankė 1620 kartų, išduota 3050 vnt. leidinių. 


4. Darbas su katalogais ir kartotekomis. Atspausdinta ir įjungta 420 vnt. bibliografinių aprašų kortelių į abėcėlinį ir sisteminį katalogus. 

5. Elektroninio katalogo MOBIS kūrimas. Elektroniniame kataloge MOBIS 2015 m. sukurti 203, suredaguoti 251 bibliografiniai įrašai. 



6. Bibliografinės informacijos pateikimas. Teikta bibliografinė informacija iš enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 44 užklausas (temines, faktografines ir pan.).




7. Darbas su fondais. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. Tvarkomas periodinių leidinių fondas: 70 pavadinimų apie 150 žurnalų komplektų sudėta į atskirus segtuvus ir archyvavimo dėželes, atspausdinti pavadinimai. Suredaguotas ir sutvarkytas enciklopedijų fondas, UDK 7, 0, 2, 9 skyriai.


8. Leidinių nurašymas. Atrinkti iš bibliotekos fondų leidiniai, kurie po 2013 m. vandentiekio avarijos tapo netinkami naudoti. Parengtas leidinių nurašymo sąrašas ir pateiktas KPC turto nurašymo komisijai. Nurašyta 132 vnt. inventorintų leidinių. Nurašyti leidiniai išbraukti iš inventoriaus knygos, bibliografinio aprašo kortelės išimtos iš abėcėlinio ir sisteminio katalogų arba iš kortelių išbraukti inventoriaus numeriai.


9. Kiti darbai. Dalyvavo internetinio puslapio apie paveldosaugos biblioteką kūrime, teikė medžiagą internetiniam bibliotekos tinklapiui. Dalyvavo KPC valdomo turto nustatymo nereikalingu arba netinkamu naudoti komisijos darbe. Atnaujino Paveldosaugos bibliotekai kitų bibliotekų, juridinių ir fizinių asmenų dovanotų leidinių vertinimo komisijos dokumentų įkainojimo metodiką. 

2015-02-19 – 2015-05-22 bibliotekos vedėja dėl patirtos traumos turėjo nedarbingumą, pavadavo vyriausioji archyvarė Rūta Adomaitienė. Spaudinių fondo skaitytojus aptarnavo bibliotekininkė Aušra Karčiauskienė ir vyresnioji archyvarė
 Rasa Lalaitė. 

